mariaria/ykt_dataset huggingface dataset:
Охлопков Филипп Гаврильевич. Охлопков Филипп Гаврильевич — СӨ биллиилээх түмэт уонна бэлиитикэ диэйэтэлэ.
Филипп Гаврильевич Охлопков 1936 сыллаахха от ыйын 15 күнүгэр Мэҥэ Хаҥалас улууһун Ходоро нэһилиэгэр колхуостаах дьиэ кэргэнигэр төрөөбүтэ. 
1954 сыллаахха Майа орто оскуолатын бүтэрэн “Кыым” колхуоска үлэтин рабочайынан саҕалаабыта.
1957 сыллаахха Дьокуускайдааҕы педучилищены бутэрэн учуутал-пионер баһаатай идэтин ылбыта. Уонна икки сыл Майа орто оскуолатыгар алын кылаас учууталынан, пионер баһаатайынан үлэлээбитэ.
Онтон 1959 сылтан 1961 сылга диэри комсомольскай тэрилтэ босхоломмут секретарынан, Ленин аатынан колхуоска “Ленинец” хаһыат редакторынан үлэлээбитэ. Филипп Гаврильевич үлэһит уонна киһи быһыытынан бастыҥ хаачыстыбалааҕа биллэн барбыта. Салгыы икки сыл ЫБСЛКС Мэҥэ Хаҥаластааҕы райкомун бастакы секретарынан үлэлээбитэ.
1963 – 1965 сылларга Ленин аатынан колхозка партком секретара.
1967 сыл Мэҥэ Хаҥалас райкомугар пропаганда уонна агитация отделын сэбиэдиссэйинэн үлэлээбитэ.
1970 сыллаахха үрдүкү партийнай оскуоланы бүтэрбитэ. 
1972 – 1975 сылларга ССКП Мэҥэ Хаҥаластааҕы райкомун иккис секретарынан үлэлээбитэ
1973 сыллаахха тыа хаһаайыстыбатын техникумун бүтэрэн зоотехник идэтин ылбыта.
1975 сылтан 1985 сылга дылы республикатааҕы бэчээт салаатынар, “Кыым” хаһыат редакторынан үлэлээбитэ. Онтон 1988 сылга дылы ССКП Дьокуускайдааҕы обкомун пропагандаҕа уонна агитацияҕа отделын сэбиэдиссэйинэн үлэлээбитэ.
1988 сылтан 1991 сылга дылы ССКП Мэҥэ Хаҥаластааҕы райкомун бастакы секретарынан үлэлээбитэ. Бу кэмнэргэ “Ыччат- 2000” программаны оҥорон, олоххо киллэриинэн дьарыктанан дьону-сэргэни түмпүтэ. Ол чэрчитинэн оройуоҥҥа 11 таас оскуола сыбаайалара уонна акылааттара түһэриллибиттэрэ.
1991 – 1993 сылларга “Кыым” хаһыат редакторынан үлэлээбитэ.
1994 – 1996 регионнааҕы экономика Институтугар үлэлээбитэ.
1996 – 1998 сылларга “Россаха” страховой хампаанньа үлэһитэ.
Филипп Гаврильевич – Саха АССР Үрдүкү Сэбиэтин, ИЛ Түмэн депутаата. Саха Өрөспүүбүлукэтин норуотун хаһаайыстыбатын үтүөлээх үлэһитэ. Мэҥэ-Хаҥалас улууһун Бочуоттаах гражданина. 
Бэс ыйын 5 күнүгэр 2009 сыллаахха өлбүтэ.
Филипп Гаврильевич аатын билигин Майа иккис нүөмэрдээх орто оскуолата сүгэр. Кини үлэлээбит үлэтэ, олорбут олоҕо ыччаттарга холобур буолар.
Охлопкова Светлана Михайловна. Охлопкова Светлана Михайловна — СӨ култууратын үтүөлээх үлэһитэ, орто-анал үөрэхтээһин туйгуна.
1940 с. Майаҕа төрөөбүтэ.
Иркутскайдааҕы пединститут дошкольнай факультетын бүтэриэҕиттэн олоҕун оҕону, ыччаты иитиигэ анаабыта. Кини үлэтин уопута РСФСР Үрдүк үөрэҕин министерствотынан тарҕатыллыбыта.
СӨ култууратын үтүөлээх үлэһитэ, орто-анал үөрэхтээһин туйгуна.
2008 с. өлбүт.
Петрова Екатерина Николаевна-Аллан Харата. Петрова Екатерина Николаевна-Аллан Харата — Саха сиригэр Гражданскай сэрии кыттыылааҕа.
1903 с. Уус-Маайа оройуонун Петропавловскай сэлиэнньэтигэр төрөөбүт.
Г. О. Петров-Халлааскы уолун кэргэнэ.
ЯЦИК председателэ П. А. Ойуунускай сорудаҕынан 1924—1930 сс. кэргэнэ Халлааскы уола Артемьев этэрээтин эһэргэ хоту Ньылханынан, Булуҥунан, Өлүөхүмэнэн, Анаабырынан сылдьан сэбиэт былааһын олохтоспута. Онно барытыгар Екатерина Николаевна кэргэнин бойобуой доҕоро, соратнига буолан тэҥҥэ сылдьыбыт Гражданскай сэрии кыттыылааҕа буолар. 1935 с. Молотов аатынан колхозка араас үлэҕэ кыттан үлэһит быһыытынан бэйэтэ олохтоспут былааһыгар күүһүн-сыратын харыстаабатаҕа.
1985 с. өлбүт.
Петров Андриан Осипович-Тоомпу. Петров Андриан Осипович-Тоомпу — Саха сиригэр Гражданскай сэрии кыттыылааҕа, кыһыл.
1905 с. I Тыыллыма нэһилиэгэр төрөөбүт.
Андриан бэйэтин нэһилиэгэр начальнай оскуоланы бүтэрээт, улууһун икки кылаастаах оскуолатыгар үөрэммитэ. 1921 с. Илин-Хаҥалас улууһугар губчека сотруднигынан үлэлиир.
Комсомолец, кыһыл разведчик.
1922 с. үрүҥнэр ытан өлөрбүттэр.
Сергучева Антонина Васильевна. Сергучева Антонина Васильевна — СӨ үтүөлээх бэтэринээр-бырааһа, Мэҥэ-Хаҥалас улууһун Ытык киһитэ.
1938 с. Верхоянскай оройуонун Баатаҕай Алыытыгар төрөөбүтэ.
1961 с. СГУ-ну бүтэрбитэ.
1961—1999 сс. Мэҥэ-Хаҥалс улууһун ветеринарнай лаборториятын директора.
СӨ үтүөлээх бэтэринээр-бырааһа.
Мэҥэ-Хаҥалас улууһун Ытык киһитэ.
Семенова Лариса Иннокентьевна. Семенова Лариса Иннокентьевна — Россия спордун маастара. Сүүрүүгэ Саха сирин чемпиона, экс-рекордсмена, 100 км сүүрүүгэ Россия уонна Европа чемпиона уонна призера, СӨ үөрэҕириитин туйгуна.
1964 с. Үөһээ Бүлүү улууһугар төрөөбүт.
1988 с. СГУ бүтэрэн, физическай культура учууталын дипломун ылбыта.
Харатааҕы лицей-оскуолаҕа тренер-учууталынан үлэлээбитэ.
С. З. Борисов аатынан Тыыллыма орто оскуолатыгар тренер-учууталынан үлэлиир.
Лариса Иннокентьевна аан дойду таһымнаах спортсменка, Россия спордун маастара. Сүүрүүгэ Саха сирин чемпиона, экс-рекордсмена, 100 км сүүрүүгэ Россия уонна Европа чемпиона уонна призера.
СӨ үөрэҕириитин туйгуна.
Федорова Марфа Захаровна. Федорова Марфа Захаровна — математика учуутала, Мэҥэ-Хаҥалас улууһун Ытык киһитэ.
1932 с. I Тыыллыма нэһилиэгэр төрөөбүт.
Математика учуутала идэлээх, 41 сыл үлэлээбититтэн 34 сылын Балыктаах орто оскуолатыгар үлэлээбитэ. Математика учууталларын метод холбоһуктарын салайааччыта.
I категориялаах учуутал.
Учууталлар учууталлара.
Мэҥэ-Хаҥалас улууһун Ытык киһитэ.
2008 с. өлбүт.
Федорова Галина Дмитриевна. Федорова Галина Дмитриевна — инженер, РФ тутуутун бочуоттаах үлэһитэ, СӨ тутуутун уонна үлэ бэтэрээнэ.
1951 с. I Тыыллыма нэһилиэгэр төрөөбүт.
1973 с. В. В. Куйбышев аатынан Сибиирдээҕи автодорожнай институту бүтэрэн, муоста тутуутун инженера буолбута.
1973—1977 сс. Дьокуускай куоракка Гордормостстройга СМУ инженерынан үлэлээбитэ.
1977—1981 сс. «Якутколхозпроект» институт старшай инженера.
1981 сылтан ГУП «ЯкутПНИИС» институт Саха сиринээҕи филиалыгар лаборатория сэбиэдиссэйэ, тутуу матырыйаалларын сертификациялыыр эксперт-аудитор. СГУ ИТФ кафедратын доцена.
БСНХСБ икки төгүллээх үрүҥ көмүс медалиһа.
1993 с. техническай наука кандидата.
РФ тутуутун бочуоттаах үлэһитэ, СӨ тутуутун уонна үлэ бэтэрээнэ.
Федорова Калисфена Дмитриевна. Федорова Калисфена Дмитриевна — учуутал, РФ норуотун үөрэҕириитин бочуоттаах үлэһитэ, СӨ үөрэҕириитин туйгуна.
1948 с. I Тыыллыма нэһилиэгэр төрөөбүт.
1971 с. СГУ бүтэрэн бочуоттаах сынньалаҥҥа барыар дылы ыччаты үөрэтиигэ олоҕун бүттүүнүн анаабыта.
Педагогическай үлэ ветерана.
РФ норуотун үөрэҕириитин бочуоттаах үлэһитэ, СӨ үөрэҕириитин туйгуна.
Мэҥэ-Хаҥалас улууһун үөрэхтээһиҥҥэ үтүөлэрин иһин үрүҥ көмүс бэлиэ хаһаайына.
Үөрэнээччилэр билиниилэрин ылбыт учуутал диэн интернет-конкурс лауреата.
Устинова Надежда Константиновна. Устинова Надежда Константиновна — СӨ норуотун хаһаайыстыбатын үтүөлээх үлэһитэ, Мэҥэ-Хаҥалас улууһун Ытык киһитэ.
1944 с. I Тыыллыма нэһилиэгэр төрөөбүт.
1972 с. Новосибирскай куоракка торговай институту бүтэрбитэ.
Старшай товароведынан, кылаабынай специалиһынан уонна председатели солбуйааччынан Мэҥэ-Хаҥалас РАЙПОтыгар үлэлээбитэ.
ССРС атыыга үтүөлээх үлэһитэ.
СӨ норуотун хаһаайыстыбатын үтүөлээх үлэһитэ, Мэҥэ-Хаҥалас улууһун Ытык киһитэ.
Чярева Татьяна Афанасьевна. Чярева Татьяна Афанасьевна — Мэҥэ-Хаҥалас улууһун Ытык киһитэ.
1912 с. I Тыыллыма нэһилиэгэр төрөөбүт.
1943—1951 сс. партийнай курстары бүтэрбитэ.
1930—1938 сс. Хара сельсоветын исполкомун председателэ.
1938 с. Саха АССР Үрдүкү Сэбиэтин депутата.
1940—1955 сс. Мэҥэ-Хаҥалас райсоветын исполкомун председателин солбуйааччы.
1955—1973 сс. Мэҥэ-Хаҥалас партия оройуонннааҕы комитетыгар сектетарынан, статистигынан үлэлээбитэ.
Үлэ бэтээрээнэ.
Мэҥэ-Хаҥалас улууһун Ытык киһитэ.
1999 с. өлбүт.
Яковлев Николай Николаевич. Яковлев Николай Николаевич (1915—1964) — хомсомуол, баартыйа үлэһитэ.
1915 с. I Тыыллыма нэһилиэгэр төрөөбүт.
1931—1938 сс. Орто Халыма уонна Булуҥ оройуоннарын комсомол секретарынан үлэлээбит.
1940 с. Верхоянскай оройуонун райсоветын председателэ.
1948-55 сс. Горнай оройуонугар бастаан уполмингазка старшай инспектор, лугомелиоративнай станция директорын солбуйааччы, босхоломмут партийнай тэрилтэ секретара.
Мэҥэ-Хаҥалас райкомугар инструктор.
«1941-1945 сс. Аҕа дойду Улуу сэриитигэр килбиэннээх үлэтин иһин» мэтээлинэн, «Бочуот Знага» уордьанынан, ССРС заготовкаҕа министерствотын Бочуотунай грамотатынан наҕараадаламмыта.
1964 с. өлбүт.
Яковлев Марк Романович. Яковлев Марк Романович — Саха АССР Үрдүкү Сэбиэтин дьокутаата.
1928 с. I Тыыллыма нэһилиэгэр төрөөбүт.
1954 с. Омскайдааҕы тыа хаһаайыстыбатын интитутун бүтэрэн эбии зоотехник идэтин ылбыта уонна Чурапчытааҕы МТС-ка кылаабынай зоотехнигынан үс сыл үлэлээбитэ. Кэлин «Элгээйи» совхоз кылаабынай зоотехнигынан, Аллараа Халымаҕа, «Томпо», Герой Охлопков аатынан совхозтарга директордаабыта.
Үлэ Кыһыл Знамята, икки «Бочуот Знага» орденнаах, хас да мэтээллэрдээх, республика Верховнай Советын депутата.
1996 с. өлбүт.
Яковлева Варвара Николаевна-Ая Яковлева. Яковлева Варвара Николаевна-Ая Яковлева (1935) - ырыаһыт, Саха АССР үтүөлээх артыыһа, РСФСР норуодунай артыыһа, П.А.Ойуунускай аатынан бириэмийэ лауреата.
1935 с. I Тыыллыма нэһилиэгэр төрөөбүт.
1959 с. Новосибирскайдааҕы музыкальнай училищены бүтэрбит.
1966 с. М.П.Мусорскай аатынан Ураллааҕы консерваторияны бүтэрбит.
Дьокуускайдааҕы музыкальнай театрга солистканан үлэлээбит.
АГИИКка кафедра солбуйааччытынан үлэлиир, профессор.
Саха АССР үтүөлээх артыыската (1972)
РСФСР норуодунай артыыската (1983)
П.А.Ойуунускай бириэмийэ лауреата (1997)
Куорат Советын хас да төгүллээх депутата.
ССРС профсоюзтарын XVIII сийиэһин делегата.
Яковлева Мария Егоровна. Яковлева Мария Егоровна — СӨ үтүөлээх агронома, РФ тыатын хаһаайыстыбатын туйгуна.
1936 с. I Тыыллыма нэһилиэгэр төрөөбүт.
1957 с. Комсомол киин комитетын путевкатынан кырыс уонна оһорбо сирдэри туһаҕа таһаарыы үлэтин кыттыылааҕа.
1961 с. Ленинградтааҕы тыа хаһаайыстыбатын институтун бүтэрэн Дьокуускайдааҕы тыа хаһаайыстыбатын научнай-чинчийэр институтун Сир оҥоһуутун салаатыгар старшай научнай сотруднигынан үлэтин саҕалаабыта. Инженер-почвовед, лаборотоия сэбиэдиссэйэ, агрохимлаборотория кылаабынай специалиһа.
РФ тыатын хаһаайыстатын туйгуна (1968).
«Росгипрозем» институт Саха сиринээҕи отделын бочуотун кинигэтигэр киллэриллибит, СӨ үтүөлээх агронома.
Тимофеева Екатерина Федоровна. Тимофеева Екатерина Федоровна 
1916 с. I Тыыллыма нэһилиэгэр төрөөбүт.
1936 с. Дьокуускайга советскай-партийнай оскуоланы бүтэрэн Уус-Майаҕа культура оройуоннааҕы дьиэтин инспектора.
1938-1940 сс. төрөөбүт оройуонугар Тыыллыма нэһилиэгин Сэбиэтин председателэ. Оройуоннааҕы УполминЗаг үлэһитэ. 1941 с. Майаҕа трактористар курстарын бүтэрэн "СХТЗ", онтон "НАТИ" трактордарынан сэриигэ барбыт дьону солбуйан үлэлээбитэ, тракторнай биригээдэ биригэдьиирэ этэ. 1944 с. Саха АССР Верховнай Советын Презиумун Ыйааҕынан "Туйгун биригэдьиир" диэн знагынан, "1941-1945 сс. Килбиэннээх үлэтин иһин" мэтээлинэн наҕараадаламмыта.
1957 с. өлбүт.
Сосин Константин Ильич. Сосин Константин Ильич - суруйааччы, СӨ норуотун үөрэҕириитин туйгуна, Мэҥэ-Хаҥалас улууһун Ытык киһитэ.
1944 с. Мэҥэ-Хаҥалас Суолатыгар төрөөбүтэ.
СГУ бүтэрэн саха тылын уонна литературатын учууталынан үлэлээбитэ.
Маҥнайгы К.Байкаловка анаабыт хоһооно 1957 с. "Колхоз кырдьыга" хаһыакка тахсыбыта.
Маҥнайгы кинигэтэ "Бойтоҥо-ыстаҥа" 1983 с. тахсыбыта.
РФ суруйааччыларын союһун чилиэнэ (1994)
Мэҥэ-Хаҥалас улууһун Ытык киһитэ.
"Гражданскай килбиэн" бэлиэ хаһаайына.
СӨ норуотун үөрэҕириитин туйгуна.
Александров Гаврил Егорович. Александров Гаврил Егорович — Мэҥэ-Хаҥалас улууһун Ытык киһитэ.
1934 с. төрөөбүтэ.
1948—1958 сс. Сталин аатынан колхоз оҕуруотун биригээдэтигэр үлэлээн үрдүк көрдөрүүлэри ситиһэн БСТХБ кыһыл көмүс медалиһа.
1958—1985 сс. ыччат көхтөөх бачыымыгар кыттыһан ыанньыксыт уустук, ыарахан үлэтин баһылаабыта.
Үрүҥ илгэни үксэтэр сыралаах үлэтэ түмүктээх буолбута, 1985 с. биир ынахтан 3800 кг үүтү ыыры ситиспитэ, IX, X пятилеткалар былааннарын аһары толорбута, куоталаһыы кыайыылааҕа буолбута.
1984 с. Үлэ кыһыл знамята орденынан бэлиэтэммитэ.
Мэҥэ-Хаҥалас улууһун Ытык киһитэ.
Васильева Роза Константиновна. Васильева Роза Константиновна — «Бочуот Знага» уордьан кавалера.
1951 с. I Тыыллыма нэһилиэгэр төрөөбүт.
Үлэҕэ бэриниилээҕинэн, дьулуурунан совхоз, оройуон чулуу ыанньыксыттарын кэккэтигэр бигэтик киирбитэ.
1974 с. биир ынахтан 2790 кг үүтү ыыры ситиспитэ.
Ыччат комсомольскай ферматын старшайа, оройуон сэбиэтин депутата буолбута.
1974 с. «Бочуот Знага» орден кавалера.
Габышев Николай Андрианович. Габышев Николай Андрианович — СӨ норуотун хаһаайыстыбатын үтүөлээх үлэһитэ, Үөһээ Дьааҥы уонна Эбээн-Бытантай оройуоннарын Ытык киһитэ.
1930 с. төрөөбүт.
1953—1957 сс. Муома оройуонугар Кыһыл чуум, кулууп сэбиэдиссэйэ.
1957—1979 сс. Нэһилиэк сэбиэтин председателэ, Верхоянскай совхоз парткомун секретара, Верхоянскай оройуонугар культура отделын сэбиэдиссэйэ.
1979—1990 сс. Верхоянскай оройуон райсоветын солбуйааччы председателэ.
1990—2000 сс. Эбээн-Бытантай оройуонун баһылыгын солбуйааччы.
2000—2003 сс. СӨ Правительствотыгар Верхоянскай оройуонун бэрэстэбиитэлэ.
СӨ норуотун хаһаайыстыбатын үтүөлээх үлэһитэ, Үөһээ Дьааҥы уонна Эбээн-Бытантай оройуоннарын Ытык киһитэ.
Григорьев Егор Петрович. Григорьев Егор Петрович — РСФСР үтүөлээх экэнэмииһэ.
1933 с. төрөөбүт.
Иркутскайдааҕы финансовай-экономическай институту бүтэриэҕиттэн олоҕун 45 сылын республика социальнай-экономическай өттүнэн сайдарыгар анаабыт экономист-финансист буолар.
Уус-Майаҕа Райфин отделын сэбиэдиссэйинэн, «Джугжурзолото» хайаны байытар комбинат директорын солбуйааччынан, Уус-Маайаҕа райсовет председателин солбуйааччынан үлэлээбитэ. Республиатааҕы «Сельхозтехника» кэлин «Агротехснаб» холбоһуктары тэрийээччилэртэн биирдэстэрэ.
СӨ Правительствотын финансовай-хонтуруоллуур управлениетын специалыһынан үлэлээбитэ.
РСФСР үтүөлээх экэнэмииһэ.
2003 с. өлбүт.
Григорьев Семен Никонович. Григорьев Семен Никонович — Мэҥэ-Хаҥалас улууһун Ытык киһитэ.
1930 с. төрөөбүт.
Омскай куоракка икки сыллаах үөрэх кэнниттэн үүтү астыыр производство I кылаастаах специалиһа буолан оройуон бу салаа үлэтигэр үйэтин анаабыта.
Төҥүлү, Балыктаах, Ороссолуода, Төхтүр маслозаводтарыгар маастарынан үрдүк таһаарыылахтык үлэлээбитэ. Төхтүргэ кини салайар маслозаводун коллектива «Коммунистическай үлэ биригээдэтин» аатын ылбыта.
Ыччат наставнига.
«Бочуот Знага» орден кавалера.
Мэҥэ-Хаҥалас улууһун Ытык киһитэ.
Григорьева Варвара Егоровна. Григорьева Варвара Егоровна - Мэҥэ-Хаҥалас улууһун Ытык киһитэ.
1937 с. төрөөбүтэ.
1953 с. колхоз чилиэнэ.
1956-1980 сс. холкуоска, сопхуоска ыанньыксыт, "Туора" уонна "Кустук" ыччат-комсомольскай фермаларыгар ыччат наставнига.
1980-1997 сс. "Ленин" уонна "Хаҥалас" совхозтарга техник-осеменатор. Совхоз, оройуон чулуу осеменатора.
Наҕараадалара.
1998 с. СӨ тыа хаһаайыстыбатын министерствотын Бочуотунай грамотатынан наҕараадаламмыта.
1987 с. Мэҥэ-Хаҥалас оройуонун тыа хаһаайыстыбатын управлениетын Бочуотунай грамотатынан бэлиэтэммитэ.
1989 с. "Үлэ ветерана".
1982 с. "Ийэ мэтээлэ" II степеннээх мэтээллээх.
1997 с. Мэҥэ-Хаҥалас улууһун Ытык киһитэ.
Дьячковская Любовь Семеновна. Дьячковская Любовь Семеновна — Арассыыйа суруналыыстарын сойууһун чилиэнэ, ССРС бэчээтин туйгуна, СӨ култууратын үтүөлээх үлэһитэ.
1933 с. төрөөбүтэ.
1956 с. Дьокуускайдааҕы пединституту бүтэрбитэ.
1956—1994 сс. Дьокуускайдааҕы «Бичик» кинигэ кыһатыгар редакторынан, старшай редакторынан үлэлээбитэ.
 
2007 с. өлбүт.
Егорова Анастасия Григорьевна. Егорова Анастасия Григорьевна — Мэҥэ-Хаҥалас улууһун Ытык киһитэ.
1927 с. төрөөбүт.
1943 с. Молотов аатынан холкуос чилиэнэ буолбута, онтон ылата сүөһү үлэтиттэн илиитин араарбатаҕа.
Ыанньыксытынан, осеменаторынан туох баар дьулуурун ууран үлэлээн, идэтин дьиҥнээх маастара буолбута.
1962 с. ыла осеменаторынан үлэлээн үлэ үрдүк көрдөрүүлэрин ситиспитэ.
1971—1976 сс. 1094 ынаҕы сиэмэлээн 98,1 % ууланалларын ситиспитэ, ол иһигэр 1972 с. 179 сиэмэлээбит ынаҕа 100 % ууланан 179 ньирэйи биэрбиттэрэ. I кылаастаах техник-осеменатор Ленин аатынан совхоз экономиката бөҕөргүүрүгэр бэйэтин кылаатын киллэрбит үлэһит.
Үлэ Албан Аата III степенэ орден кавалера.
Мэҥэ-Хаҥалас улууһун Ытык киһитэ.
Ефремов Николай Ильич. Ефремов Николай Ильич СӨ культуратын үтүөлээх үлэһитэ.
1927 с. төрөөбүт.
1949 с. Верхоянска орйуонугар Янскай рабочай бөһүөлэгэр сибээс отделениетын начальнигынан үлэтин саҕалаабыта.
1952 с. төрөөбүт оройуонугар кэлэн "Союзпечакка" уполномоченайдаабыта.
1959-1990 сс. Булуҥҥа партия райкомун инструкторынан, М.Горькай, Ленин аатынан совхозтарга партком секретарынан, оройуоннааҕы народнай хонтуруол комитетын председателинэн, райсовет тэрийэр отделын сэбиэдиссэйинэн үлэлээбитэ.
Аҕа дойду сэриитин кыттыылаахтарыгар анаан "Өйдөбүнньүк" диэн икки кинигэни бэлэмнээн таһааттарбыта.
Икки "Бочуот Знага" орденнар, "Үлэҕэ килбиэнин иһин" мэтээл кавалера. СӨ культуратын үтүөлээх үлэһитэ.
Мэҥэ-Хаҥалас улууһун Бочуоттаах гражданина.
2004 с. өлбүт.
Капитонов Владимир Еремеевич. Капитонов Владимир Еремеевич — РСФСР норуотун хаһаайыстыбатын туйгуна.
1937 с. төрөөбүт.
1958 с. Дьокуускайдааҕы тыа хаһаайыстыбатын техникумун бүтэрэн механик идэтин ылбыта.
Ленин аатынан колхозка кэлин совхозка механигынан, управляющайынан ордук таһаарыылаахтык үлэлээбитэ.
1980 с. Республикатааҕы «Госплем» холбоһукка кылаабынай инженеринэн үлэлээбитэ.
РСФСР норуотун хаһаайыстыбатын туйгуна.
«Үлэҕэ килбиэнин иһин» мэтээл, «Бочуот Знага» орден кавалера.
2006 с. өлбүт.
Корякина Тамара Васильевна. Корякина Тамара Васильевна — СӨ култууратын үтүөлээх үлэһитэ.
1941с I Тыыллыма нэһилиэгэр төрөөбүт.
1965 с. СГУ бүтэрэн, учуутал идэлээх.
Идэтинэн 10 сыл үлэлээбитэ.
1975 с. ыла журналист быһыытынан Томпо оройуонугар «Кыһыл Знамя» хаһыат редакторын солбуйааччынан, республикатааҕы «Кыым», кэлин «Саха сирэ» хаһыаттарга идеологическай, общественно-политическай отделларга редакторынан үлэлээтэ.
1983 с. ССРС, РФ, СӨ журналистарын союһун чилиэнэ. Республикаҕа ыытыллар «Көмүс бөрүө», «Сыл бастыҥ журналиһа» конкурстар лауреата.
1996 с. СӨ культуратын үтүөлээх үлэһитэ.
Корякин Климент Кириллович. Корякин Климент Кириллович — СӨ норуотун хаһаайыстыбатын үтүөлээх үлэһитэ, П. А. Ойуунускай аатынан Государственнай Бириэмийэ Лауреата, Нам улууһун Ытык киһитэ.
1937 с. төрөөбүт.
Учуутал, комсомольскай, партийнай үлэһит. Нам оройуонугар комсомол райкомун, комсомол уобаластааҕы комитетыгар секретарынан, Дьокуускайдааҕы госудаственнай университетка, Томпо оройуонугар ССКП райкомун секретарынан, СӨ Правительствотын председателин солбуйааччынан, 2002 с. Респблика президенин сүбэһитинэн үлэлээбитэ.
1993 с. сэрии сылларыгар Саха сириттэн ыҥырыллыбыттар уонна тыылга үлэлээбиттэр тустарынан «Өйдөбүнньүк» кинигэ тахсарын салайсыбыта.
СӨ норуотун хаһаайыстыбатын үтүөлээх үлэһитэ, П. А. Ойуунускай аатынан Государственнай Бириэмийэ Лауреата, Нам улууһун Бочуоттаах гржданина.
Ларионов Петр Васильевич. Ларионов Петр Васильевич - СӨ норуотун хаһаайыстыбатын үтүөлээх үлэһитэ.
1925 с. төрөөбүт.
1944 с. Дьокуускайдааҕы педучилищены бүтэрэн баран, Хаптаҕай оскуолатыгар учууталынан үлэтин саҕалаабыта.
1947-1952 сс. Комсомол Мэҥэ-Хаҥаластааҕы райкомун пионерскай отделын салайбыта.
1952-1989 сс. Партия Мэҥэ-Хаҥаластааҕы райкомун отделын сэбиэдиссэйэ.
СӨ норуотун хаһаайыстыбатын үтүөлээх үлэһитэ.
Мэҥэ-Хаҥалас улууһун Ытык киһитэ, тыыл, үлэ, хомсомуол, партия ветерана, персональнай пенсионер.
Ларионов Степан Павлович. Ларионов Степан Павлович - ударник үлэһит, учуутал, оскуола сэбиэдиссэйэ.
1915 с. I Тыыллыма нэһилиэгэр төрөөбүт.
1929 с. «Холбоһук» табаарыстыба чилиэнэ.
1932 с. Молотов аатынан холкуос чилиэнэ.
1934 с. «Молотов» колхоз ударник үлэһитэ.
1937 -1976 сс. Тыыллыма оскуолатыгар учууталынан ол иһигэр 16 сыл оскуола сэбиэдиссэйинэн үлэлээбитэ.
1967 с. нэһилиэк Бочуотун кинигэтигэр киллэриллибитэ.
Назаров Илья Иванович. Назаров Илья Иванович - уус.
1889 с. төрөөбүт.
Нэһилиэккэ, оройуоҥҥа биллибит улахан уус. Техника тохтоло суох үлэлииригэр колхозка өр сылларга үрдүк таһаарыылаах үлэтинэн Бүтүн Союзтааҕы Тыа Хаһаайыстыбатын Быыстапкатын үс төгүллээх кыттыылааҕа, медалиһа буолбута.
1947 с. «Бочуот Знага» орденынан наҕараадаламмыта.
1958 с. өлбүт.
Никитина Вера Константиновна. Никитина Вера Константиновна
1918 с. төрөөбүт.
1936 сылтан Ворошилов аатынан колхоз чилиэнэ. Сэрии кэмигэр тыылга үтүө суобастаах, үрдүк таһаарыылаах үлэтинэн «1941-1945 сс. Аҕа дойду сэриитигэр килбиэннээх үлэ иһин» мэтээлинэн 1947 с. наҕаараадаламмыта. Оҕуруот үлэтигэр сиртэн үрдүк үүнүүнү ылары ситиһэн «Бочуот Знага» орденынан уонна В.И.Ленин төрөөбүтэ 100 сыла туолуутун бэлиэтээн «Килбиэннээх үлэтин иһин» (1970) мэтээлинэн наҕараадаламмыта.
1990 с. өлбүт.
Никифоров Артем Павлович. Никифоров Артем Павлович - 
1933 с. төрөөбүт.
Дьокуускайдааҕы художественнай училищены бүтэрэн, художник-портретист идэлээх.
1956-1964 сс. боксаҕа республика хамаандатын чилиэнэ. Боксаҕа республика 8 төгүллээх чемпиона, 1960 с. РСФСР норуоттарын спартакиадатын III бириистээх миэстэлээх финалиһа уонна сахалартан бастакынан боксаҕа ССРС спордун маастара буолбута.
Никифоров Виталий Михайлович. Никифоров Виталий Михайлович — тулаайах оҕолору иитээччи, норуот эмчитэ.
1954 с. төрөөбүтэ.
1996 сылтан Лоомтукаҕа тулаайах оҕолорго бэйэтин дьиэтигэр детдом аһан, атын улуустартан 10 тулаайах оҕону ылан иитэн, көрөн-харайан олох киэҥ суолугар таһааран эрэллэр.
1994 сылтан чөл олох иһин турунан, арыгыны иһэр дьону эмтиир норуот эмчитэ быһыытынан биллэр.
2002 с. үлэҕэ ситиһиилэрин, народнай медицинаны сайыннарыыга кылаатын иһин Норуоттар доҕордоһуулара орденынан наҕараадаламмыта.
Тарабукина Надежда Петровна. Тарабукина Надежда Петровна — бэтэринээринэй билим дуоктара, СӨ Наукаларын Академиятын Государственнай Бирэмийэтин Лауреата.
1952 с. төрөөбүт.
1974 с. СГУ-ну бүтэрэн ветврач идэлээх.
1974—1976 сс. Орто Халыма оройуонун ветеринарнай лабороториятын бырааһа.
1976 с. ыла Саха сиринээҕи тыа хаһаайыстыбатын научнай-чинчийэр институтугар лаборотория сэбиэдиссэйэ.
Саҥаны арыйыыга 4 РФ патеннаах.
Ветеринарнай санитария уонна экология дьыалатыгар сэдэх специалист.
СӨ Наукаларын Академиятын Государственнай Бирэмийэтин Лауреата.
2001 с. Ветеринарнай наука доктора.
2002 с. РНА естественнай наукаларын академига.
Степанов Константин Прокопьевич. Степанов Константин Прокопьевич
1907 с. төрөөбүт.
1929-1930 сс. нэһилиэк сэбиэтин депутатын быһыытынан киэҥ өрүттээх элбэх үлэни ыыппыта.
1932 с. Молотов аатынан холкуоһу тэрийсибитэ уонна бырабылыанньа чилиэнинэн, ферма биригэдьииринэн үлэлээбитэ. Колхоз бырабылыанньатын солбуйааччы председателинэн 1934-1938 сс. үлэлээбитэ. Кини үлэлиир сылларыгар Молотов аатынан колхоз тэрилтэ-хаһаайыстыба быһыытынан бөҕөргөөн оройуоҥҥа, республикаҕ биир бастыҥ үлээх колхоз буолбута.
1934 с. үлэ бастыҥнарын оройуоннааҕы уонна III республикатааҕы слеттарыгар кыттар чиэстэммитэ. Республикаҕа үчүгэй үлэллэх сала!ааччы буолан иистэнэр массыынанан бириэмийэлэммитэ.
1940 с. өлбүт.
Назаров Гаврил Николаевич-Халыҥ Хабырыыс. Назаров Гаврил Николаевич-Халыҥ Хабырыыс — саха бастакы тырахтарыыстарыттан биирдэстэрэ.
1899 с. төрөөбүт.
1929 с. Дьокуускайга аан маҥнай аһыллыбыт трактористар курстарын бүтэрбитэ.
1930 с. Нам оройуонугар республика бастакы тракторист-механизатордарын Молоковы, Эстернеһи кытта үлэлээбитэ.
1932—1936 сс. Мэҥэ-Хаҥаласка Доллу нэһилиэгэр «Сирдиир тэрээһин» колхозка тракторист, дизелист.
1937—1946 сс. Майаҕа МТС механик этэ.
1947 с. I Тыыллыма сэбиэтин солбуйаччы председатель.
Молотов аатынан колхозка бастакы механик, механизатор буолбута.
1948 с. Лоомтукаҕа электроуот киллэрбитэ.
1947—1956 сс. электростанция машиниһа.
Нэһилиэк бастакы механизатора.
Дмитриев Михаил Саввич. Дмитриев Михаил Саввич — «Килбиэннээх үлэтин иһин» мэтээл кавалера.
1928 с. I Тыыллыма нэһилиэгэр төрөөбүт.
Кыра сааһыттан төрөппүттэрин кытары Тырканданан, Томмотунан бултууллара, шахталарга мас тийэллэрэ, таһаҕас таһаллара.
1945—1966 сс. көмүстээх Алдаҥҥа эргиэн систематыгар биригэдьииртэн саҕалаан Холбоско (Уус-Маайа) салайааччынан, 1966—1991 сс. Мэҥэ-Хаҥалс оройуонугар Аллараа Бэстээх сельпотугар бэрэссэдээтэлинэн, эргиэҥҥэ барыта 47 сыл үлэлээбитэ.
1970 с. «Килбиэннээх үлэтин иһин» мэтээлинэн наҕараадаламмыта.
1998 с. Мэҥэ-Хаҥалас улууһун «Бочуотун кинигэтигэр» киллэриллибитэ.
«ССРС Потребкооперациятын туйгуна» знагынан бэлиэтэммитэ.